Avdøde advarer

Avdøde advarer (originaltittel: Don't Look Now) er en britisk-italiensk grøsser og mysterie-thriller fra 1973 regissert av Nicolas Roeg. Filmen handler om et ektepar som nylig har mistet datteren i en drukningsulykke. Etter ulykken flytter de til Venezia hvor mannen skal restaurere en gammel kirke. Der opplever de en rekke merkelige ting som får dem til å lure på om datteren er i live. Hovedrollene spilles Donald Sutherland og Julie Christie. Filmen er basert på en novelle fra 1971 skrevet av Daphne du Maurier.

Handling
Filmen følger det engelske ekteparet Laura og John Baxter som for tiden er bosatt i Venezia. Paret har nylig opplevd å miste barnet sitt i en drukningsulykke og preges fortsatt av det. I Venezia møter de to eldre søstre, hvorav den ene hevder å være synsk og i stand til å komme i kontakt med deres avdøde barn. Laura vil gjerne tro på henne, mens John er imot tanken og konsentrerer seg om sitt arbeid med å restaurere en gammel kirke. Imidlertid får John selv uforklarlige syn, hvor han synes å se sin datter i sin røde regnfrakk på gatene. Hver gang han får se et glimt av den lille piken med den røde frakken forsøker han fånyttes å forfølge henne. Etterhvert begynner han å tvile på sin egen sinnstilstand og hans kone ser ut til å være under total innflytelse av de to søstrene som påstår å ha synske evner.

Om filmen
 Anmelderne 
Avdøde advarer har fått gode kritikker av filmanmelderne. Den har fått 96 % på Rotten Tomatoes. Anmelderen Roger Ebert i Chicago Sun-Times gav den toppkarakter. Variety var også begeistret og skrev blant annet: «It's the fillips, visually introduced by director Nicolas Roeg in glimpses and flashes, that make this much more than merely a well-made psycho-horror thriller».
Priser
Filmen ble tildelt en BAFTA-pris i kategorien beste foto og ble nominert i ytterligere seks kategorier. Den ble samme år nominert til en Golden Scroll ved Saturn Award i kategorien beste grøsser, og en Edgar-nominasjon ved The Edgar Allan Poe Awards i kategorien beste film.

I Norge
Filmen gikk på kino under tittelen Avdøde advarer. Den ble første gang vist på NRK i 1983.VG - Kun for de nervesterke (31.10.1983, s.46)

 Annet 
Filmen huskes blant annet for den utilslørte sex-scenen mellom Sutherland og Christie. Scenen betraktes som såpass troverdig at mange mener de to hadde sex på virkelig i filmen. Scenen måtte kortes noe ned i USA for å unngå at filmen fikk en X-rating.

I rollene
Julie Christie: Laura Baxter 
Donald Sutherland: John Baxter 
Hilary Mason: Heather 
Clelia Matania: Wendy 
Massimo Serato: Bishop Barbarrigo 
Renato Scarpa: Inspector Longhi 
Giorgio Trestini: Workman 
Leopoldo Trieste: Hotel Manager 
David Tree: Anthony Babbage 
Ann Rye: Mandy Babbage 
Nicholas Salter: Johnny Baxter 
Sharon Williams: Christine Baxter 
Bruno Cattaneo: Detective Sabbione 
Adelina Poerio: Dwarf

Referanser

 Eksterne lenker 


Kategori:Britiske thrillerfilmer
Kategori:Britiske skrekkfilmer
Kategori:Britiske mysteryfilmer
Kategori:Italienske skrekkfilmer
Kategori:Italienske thrillerfilmer
Kategori:Mysteryfilmer
Kategori:Filmer fra 1973
Kategori:Engelskspråklige filmer
Kategori:Filmer basert på verk av Daphne du Maurier
Kategori:Filmer lagt til Venezia
Kategori:Filmer lagt til England
Kategori:Filmer satt til 1970-årene